再賦醒心亭
作者：姜特立
朝代：宋

paragraphs: 小橋枕滄灣，一水繞清激。
橫來莫知源，委去無尋迹。
戲魚時度淺，好鳥忽鳴寂。
堂坳隠空谾，竹樹閟寒碧。
朝霏溢朱栱，倒影汎瑶席。
仰窺一逕上，始覺藏深僻。
尚憶客中行，盤嶠倦登陟。
峯回路忽下，溪館曾休息。
高低相掩映，景趣無終極。
朅來坐忘疲，欲去或窮夕。
安得青霞人，共此白雲適。